אוניברסיטת אריזונה

אוניברסיטת אריזונה (באנגלית: University of Arizona; בראשי תיבות: UA; בקיצור: Arizona, U of A, UArizona) היא אוניברסיטה ממשלתית בטוסון, אריזונה, ארצות הברית. היא האוניברסיטה הוותיקה במדינה, הוקמה ב-1885 (27 שנים לפני שאזור אריזונה הוגדר כמדינה). האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר והתאחדות האוניברסיטאות לחקר החלל ומפעילה את מצפה הכוכבים הלאומי קיט פיק הנמצא סמוך לטוסון. האוניברסיטה שותפה מייסדת בקונסורציום הבינלאומי של מיזם טלסקופ מגלן הענק. האוניברסיטה כוללת בתוכה את ה'קולג' לרפואה' היחיד במדינת אריזונה אשר מעניק לבוגריה תואר M.D (דוקטור לרפואה). בשנת 2006 למדו באוניברסיטה 36,085 סטודנטים. האוניברסיטה מציעה 334 תחומי לימוד לארבעה שלבים: בוגר אוניברסיטה (תואר ראשון), מוסמך אוניברסיטה (תואר שני), דוקטור (תואר שלישי) ותארים מקצועיים. המחלקות האקדמיות מתחלקות לקולג'ים ובתי ספר למקצועות השונים. אוניברסיטת אריזונה מחזיקה במספר תארים הרב ביותר מנאס"א מכל מוסד אקדמי אחר בארצות הברית. היסטוריה האוניברסיטה הוקמה בשנת 1885 והייתה לראשונה באזור. עיריית טוסון העדיפה להקים במקום בית חולים לחולי נפש ולקבל מענק יותר גדול אך לא הצליחה להשיג את המטרה. עיריית טוסון החליטה לא להעניק כסף על מנת לבנות את האוניברסיטה והתוכנית להקמתה התעכבה עד שמספר אזרחים בעלי ממון החליטו לתרום מכספם ושטח על מנת להקים בית ספר. פעילותו של בית הספר החל ב-1891 כאשר למדו בו 32 סטודנטים. האוניברסיטה כיום הקמפוס הראשי ממוקם כ-2 קילומטרים צפונית למרכז העיר. בקמפוס יש 179 בניינים וביניהם גם הבניין הראשון של האוניברסיטה שהוקם ב-1885 המשמש עד היום ללימודים. האוניברסיטה בנויה כעיר בתוך עיר. בשטחה ישנם בנקים, חנויות, מסעדות, פאבים, בתי קפה ואפילו בית מלון בעל 9 קומות של רשת המלונות מריוט. הארגון והנהלה אוניברסיטת אריזונה כמו שתי האוניברסיטאות המקורבות לה אוניברסיטת המדינה של אריזונה הנמצאת בפיניקס ואוניברסיטת צפון אריזונה הנמצאת בפלאגסטאף מנוהלת על ידי 'מועצת המנהלים של אריזונה' המונה 12 חברים. 8 מהם ממונים על ידי מושל אריזונה לכהונה בת שמונה שנים, שני סטודנטים ממונים לתקופה של שנתיים כאשר בשנה הראשונה הם חניכים ואין באפשרותם להצביע. שני הנותרים הם המושל ומפקח להוראה הראשי של המדינה. חיי הסטודנטים כיום ישנן 44 אחוות סטודנטים המוכרות על ידי האוניברסיטה. נכון לשנת 2006, 10.3% מהגברים ו-10.8% מהנשים חברי אחוות. האחוות מפוקחות על ידי 4 מועצות שלטון. קולג'ים הקולג' למשפטים ע"ש ג'יימס רוג'רס (1915) הקולג' לרוקחות (1947) הקולג' למדעי האופטיקה ע"ש ג'יימס וויאנט (1964) הקולג' לרפואה - טוסון (1967) הקולג' למדע יישומי וטכנולוגיה (1995) הקולג' לרפואה - פניקס (2007) הקולג' לחקלאות ומדעי החיים הקולג' לאדריכלות, תכנון ואדריכלות נוף הקולג' לחינוך הקולג' להנדסה הקולג' לאמנויות יפות הקולג' למוסמכים הקולג' למצטיינים ע"ש פרנקה הקולג' למדעי הרוח הקולג' לניהול ע"ש אלר הקולג' לסיעוד הקולג' לבריאות הציבור ע"ש מל ואניד צוקרמן (1947) הקולג' למדעים הקולג' למדעי החברה וההתנהגות הקולג' לרפואה וטרינרית קישורים חיצוניים אתר האינטרנט הרשמי של אוניברסיטת אריזונה (באנגלית) אוניברסיטת אריזונה, ברשת החברתית פייסבוק אוניברסיטת אריזונה, ברשת החברתית X (טוויטר) אוניברסיטת אריזונה, ברשת החברתית אינסטגרם אוניברסיטת אריזונה, ברשת החברתית LinkedIn אוניברסיטת אריזונה, סרטונים בערוץ היוטיוב בתי ספר ומכללות לפי מקצועות